section_heading: Složeno gibanje Mjeseca
paragraph_text: Sve te složene pravilnosti uzrokovane su utjecajima drugih nebeskih tijela, a posebno Sunca na Mjesec. Druga tijela poremećuju gibanje Mjeseca oko Zemlje. Osim spomenutih, postoje i druge, manje ili više pravilne promjene. Tako se na primjer najmanja udaljenost Mjeseca od Zemlje (perigej) mijenja od 356 410&nbsp;km do 369 960&nbsp;km i najčešće poprima vrijednost od 363 300&nbsp;km. Najveća udaljenost (apogej) mijenja se od 404 180&nbsp;km do 406 740&nbsp;km, a najčešće poprima vrijednost 405 500&nbsp;km. Stoga se i numerički ekscentricitet eliptične putanje mijenja, i to od 0,045 do 0,065. Inklinacija ravnine staze mijenja se za ±10’ u roku od 173 dana.